strabo.geographica 17.3.7
οὕτω δʼ εὐδαίμονα χώραν οἰκοῦντες τὴν πλείστην οἱ Μαυρούσιοι διατελοῦσιν ὅμως καὶ μέχρι δεῦρο τοῦ χρόνου νομαδικῶς ζῶντες οἱ πολλοί . καλλωπίζονται δʼ ὅμως κόμης ἐμπλοκῇ καὶ πώγωνι καὶ χρυσοφορίᾳ σμήξει τε ὀδόντων καὶ ὀνυχισμῷ · σπάνιόν τε ἂν ἴδοις ἁπτομένους ἀλλήλων ἐν τοῖς περιπάτοις τοῦ παραμένειν αὐτοῖς ἄθικτον τὸν κόσμον τῶν τριχῶν . μάχονται δʼ ἱππόται τὸ πλέον ἀπὸ ἄκοντος , σχοινοχαλίνοις χρώμενοι τοῖς ἵπποις καὶ γυμνοῖς · ἔχουσι δὲ καὶ μαχαίρας · οἱ δὲ πεζοὶ τὰς τῶν ἐλεφάντων δορὰς ὡς ἀσπίδας προβάλλονται · τὰς δὲ τῶν λεόντων καὶ παρδάλεων καὶ ἄρκτων ἀμπέχονται καὶ ἐγκοιμῶνται . σχεδὸν δέ τι καὶ οὗτοι καὶ οἱ ἐφεξῆς Μασαισύλιοι καὶ κοινῶς Λίβυες κατὰ τὸ πλέον ὁμοιόσκευοί εἰσι καὶ τὰ ἄλλα ἐμφερεῖς , μικροῖς ἵπποις χρώμενοι , ὀξέσι δὲ καὶ εὐπειθέσιν ὥστʼ ἀπὸ ῥαβδίου οἰακίζεσθαι · περιτραχήλια δὲ ξύλινα ἢ τρίχινα , ἀφʼ ὧν ὁ ῥυτὴρ ἀπήρτηται · ἔνιοι δὲ καὶ χωρὶς ὁλκῆς ἕπονται ὡς κύνες · πέλτη μικρὰ βυρσίνη , πλατύλογχα μικρά , ἄζωστοι πλατύσημοι χιτῶνες , ἐπιπόρπημα , ὡς ἔφην , δορὰ καὶ προθωράκιον . Φαρούσιοι δὲ καὶ Νίγρητες οἱ ὑπὲρ τούτων οἰκοῦντες πρὸς τοῖς ἑσπερίοις Αἰθίοψι καὶ τοξεύουσι , καθάπερ καὶ οἱ Αἰθίοπες · χρῶνται δὲ καὶ δρεπανηφόροις ἅρμασι · μίσγονται δὲ καὶ τοῖς Μαυρουσίοις οἱ Φαρούσιοι διὰ τῆς ἐρήμου σπανίως , ὑπὸ ταῖς κοιλίαις τῶν ἵππων ὑπαρτῶντες τοὺς ἀσκοὺς τοῦ ὕδατος · ἔστι δʼ ὅτε καὶ εἰς Κίρταν ἀφικνοῦνται διά τινων τόπων ἑλωδῶν καὶ λιμνῶν . τινὰς δʼ αὐτῶν καὶ τρωγλοδυτικῶς οἰκεῖν φασιν ὀρύττοντας τὴν γῆν . λέγεται δὲ κἀνταῦθα τοὺς θερινοὺς ὄμβρους ἐπιπολάζειν , χειμῶνος δὲ εἶναι ἀνυδρίαν . ἐνίους δὲ τῶν ταύτῃ βαρβάρων καὶ ὄφεων καὶ ἰχθύων δοραῖς ἀμπεχόναις τε καὶ στρώμασι χρῆσθαι . τοὺς δὲ Φαρουσίους ἔνιοί φασιν Ἰνδοὺς εἶναι τοὺς συγκατελθόντας Ἡρακλεῖ δεῦρο . μικρὸν μὲν οὖν πρὸ ἡμῶν οἱ περὶ Βόγον βασιλεῖς καὶ Βόκχον κατεῖχον αὐτήν , φίλοι Ῥωμαίων ὄντες · ἐκλιπόντων δὲ τούτων , Ἰούβας παρέλαβε τὴν ἀρχήν , δόντος τοῦ Σεβαστοῦ Καίσαρος καὶ ταύτην αὐτῷ τὴν ἀρχὴν πρὸς τῇ πατρῴᾳ · υἱὸς δʼ ἦν Ἰούβα τοῦ πρὸς Καίσαρα τὸν θεὸν πολεμήσαντος μετὰ Σκιπίωνος . Ἰούβας μὲν οὖν νεωστὶ ἐτελεύτα τὸν βίον , διαδέδεκται δὲ τὴν ἀρχὴν υἱὸς Πτολεμαῖος γεγονὼς ἐξ Ἀντωνίου θυγατρὸς καὶ Κλεοπάτρας .
Lemmas: οὕτως δέ εὐδαίμων χώρα οἰκέω ὁ πολύς ὁ Μαυρούσιος διατελέω ὅμως καί μέχρι δεῦρο ὁ χρόνος νομαδικός ζάω ὁ πολύς . καλλωπίζω δέ ὅμως κόμη ἐμπλοκή καί πώγων καί χρυσοφορία σμῆξις τε ὀδούς καί ὀνυχισμός · σπάνιος τε ἄν ὁράω ἅπτω ἀλλήλων ἐν ὁ περίπατος ὁ παραμένω αὐτός ἄθικτος ὁ κόσμος ὁ θρίξ . μάχομαι δέ ἱππότης ὁ πολύς ἀπό ἄκων , σχοινοχάλινος χράω ὁ ἵππος καί γυμνός · ἔχω δέ καί μάχαιρα · ὁ δέ πεζός ὁ ὁ ἐλέφας δορά ὡς ἀσπίς προβάλλω · ὁ δέ ὁ λέων καί πάρδαλις καί ἄρκτος ἀμπέχω καί ἐγκοιμάομαι . σχεδόν δέ τις καί οὗτος καί ὁ ἐφεξῆς Μασαισύλιος καί κοινός Λίβυς κατά ὁ πολύς ὁμοιόσκευος εἰμί καί ὁ ἄλλος ἐμφερής , μικρός ἵππος χράω , ὀξύς δέ καί εὐπειθής ὥστε ἀπό ῥαβδίον οἰακίζω · περιτραχήλιον δέ ξύλινος ἤ τρίχινος , ἀπό ὅς ὁ ῥυτήρ ἀπαρτάω · ἔνιοι δέ καί χωρίς ὁλκή ἕπομαι ὡς κύων · πέλτη μικρός βύρσινος , πλατύλογχος μικρός , ἄζωστος πλατύσημος χιτών , ἐπιπόρπημα , ὡς φημί , δορά καί προθωράκιον . Φαρούσιοι δέ καί Νίγρητες ὁ ὑπέρ οὗτος οἰκέω πρός ὁ ἑσπέριος Αἰθίοψ καί τοξεύω , καθά καί ὁ Αἰθίοψ · χράω δέ καί δρεπανηφόρος ἅρμα · μείγνυμι δέ καί ὁ Μαυρούσιος ὁ Φαρούσιοι διά ὁ ἐρῆμος σπάνιος , ὑπό ὁ κοιλία ὁ ἵππος ὑπαρτάω ὁ ἀσκός ὁ ὕδωρ · εἰμί δέ ὅτε καί εἰς Κίρτα ἀφικνέομαι διά τις τόπος ἑλώδης καί λίμνη . τις δέ αὐτός καί τρωγλοδυτικός οἰκέω φημί ὀρύσσω ὁ γῆ . λέγω δέ ἐνταῦθα ὁ θερινός ὄμβρος ἐπιπολάζω , χειμών δέ εἰμί ἀνυδρία . ἔνιοι δέ ὁ ταύτῃ βάρβαρος καί ὄφις καί ἰχθῦς δορά ἀμπεχόνη τε καί στρῶμα χράω . ὁ δέ Φαρούσιοι ἔνιοι φημί Ἰνδός εἰμί ὁ συγκατέρχομαι Ἡρακλῆς δεῦρο . μικρός μέν οὖν πρό ἐγώ ὁ περί Βόγος βασιλεύς καί Βόκχος κατέχω αὐτός , φίλος Ῥωμαῖος εἰμί · ἐκλείπω δέ οὗτος , Ἰούβας παραλαμβάνω ὁ ἀρχή , δίδωμι ὁ Σεβαστός Καῖσαρ καί οὗτος αὐτός ὁ ἀρχή πρός ὁ πατρῷος · υἱός δέ εἰμί Ἰούβας ὁ πρός Καῖσαρ ὁ θεός πολεμέω μετά Σκιπίων . Ἰούβας μέν οὖν νεωστί τελευτάω ὁ βίος , διαδέχομαι δέ ὁ ἀρχή υἱός Πτολεμαῖος γίγνομαι ἐκ Ἀντώνιος θυγάτηρ καί Κλεοπάτρη .